Nõukogu ja nõukogus kokku tulnud liikmesriikide valitsuste esindajate järeldused kultuurivaldkonna töökava kohta aastateks 2011–2014

2010/C 325/01

EUROOPA LIIDU NÕUKOGU JA NÕUKOGUS KOKKU TULNUD LIIKMESRIIKIDE VALITSUSTE ESINDAJAD,

LEPIVAD KOKKU:

Kõnealuste prioriteetide eesmärk on anda konkreetseid ja kasutatavaid tulemusi, eelkõige töörühmade jaoks;

KUTSUVAD KOMISJONI JA LIIKMESRIIKE ÜLES:

KUTSUVAD KOMISJONI JA NÕUKOGU EESISTUJARIIKE ÜLES:

KUTSUVAD NÕUKOGU EESISTUJARIIKE ÜLES:

KUTSUVAD KOMISJONI ÜLES:

TERVITAVAD:

komisjoni kavatsust toetada liikmesriikide meetmeid I lisas esitatud töökava elluviimisel.

(1) ELT C 287, 29.11.2007, lk 1.

(2) KOM(2010) 390 lõplik.

(3) SEK(2010) 904.

(4) Euroopa Ülemkogu 17. juuni 2010. aasta järeldused (dok EUCO 13/1/10 REV 1).

LISA I

Prioriteet A: kultuuriline mitmekesisus, kultuuridevaheline dialoog ning juurdepääsetav ja kaasav kultuur

Euroopa kultuurivaldkonna tegevuskava – kultuurilise mitmekesisuse ja kultuuridevahelise dialoogi edendamine (strateegiline eesmärk nr 1)

„Euroopa 2020. aastal” – kaasav majanduskasv (prioriteet 3)

Osalejad Teemad Vahendid ja töömeetodid Eeldatavad tulemused ja esialgne ajakava Liikmesriigid: Teema nr 1: avaliku sektori kunsti- ja kultuuriasutuste roll: Liikmesriikide ekspertidest koosnev töörühm (avatud koordinatsiooni meetod) (1). i) kultuurile parema juurdepääsu ja selles ulatuslikuma osalemise edendamises; Eksperdid teevad kindlaks avaliku sektori kunsti- ja kultuuriasutuste poliitika ja head tavad, et edendada paremat juurdepääsu kultuurile ja selles ulatuslikumat osalemist, sealhulgas haavatavate või vaesuse ja sotsiaalse tõrjutuse käes kannatavate rühmade hulgas (2). 2011–2012 Poliitika kindlakstegemine ning avaliku sektori kunsti- ja kultuuriasutustele mõeldud heade tavade käsiraamat. ii) kultuurilise mitmekesisuse ja kultuuridevahelise dialoogi edendamises. Eksperdid teevad kindlaks avaliku sektori kunsti- ja kultuuriasutustes kultuuride ja sotsiaalsete rühmade vahelise teabevahetuse soodustamise võimaluste loomise poliitika ja head tavad, eelkõige tõstes esile pärandi kultuuridevahelist mõõdet ning edendades kunsti- ja kultuuriharidust ja arendades kultuuridevahelisi oskusi. 2012–2013 Poliitika kindlakstegemine ning avaliku sektori kunsti- ja kultuuriasutustele mõeldud heade tavade käsiraamat. Liikmesriigid: Teema nr 2: võtmepädevuse „kultuuriteadlikkus ja -pädevus” arendamine (3). Liikmesriikide ekspertidest koosnev töörühm (avatud koordinatsiooni meetod) (1). Eksperdid (4) teevad kindlaks head tavad, mida tuleb rakendada kõnealuse võtmepädevuse arendamiseks ja selle integreerimiseks hariduspoliitikasse, võttes aluseks Euroopa Parlamendi ja nõukogu 18. detsembri 2006. aasta soovituses võtmepädevuste kohta elukestvas õppes (5) kindlaksmääratud teadmised ja hoiakud. 2013–2014 Liikmesriigi ja Euroopa tasandi kultuuri- ja haridusasutustele mõeldud heade tavade käsiraamat. Euroopa Komisjon: Kultuuri seisukohast kaasavate linnade edendamine. Komisjon teeb kindlaks head tavad ja vahendid, mille eesmärk on edendada kultuuri seisukohast kaasavaid linnu, toetudes ELi poolt kaasrahastatud linnade mitmekesisuse haldamist käsitlevate projektide tulemustele (6). Alates 2011. aastast. Heade tavade kindlakstegemine. Euroopa Komisjon: Mitmekeelsuse edendamine. Uuring subtiitrite kasutamise kohta võõrkeelte õppimisele innustamisel: uuringu eesmärk on hinnata, mil viisil ja millises ulatuses subtiitrite kasutamine innustab võõrkeeli õppima ja hõlbustab keeleõpet ning aitab kaasa võõrkeelte valdamisele, aidates kaasa keeltesõbraliku keskkonna tekkele, pidades eelkõige silmas kultuurilise mõõtme väärtustamist. Lõpparuannet oodatakse 2011. aasta teises kvartalis.





Prioriteet B: kultuuri- ja loomemajandus

Euroopa kultuurivaldkonna tegevuskava – kultuuri kui loovuse allika edendamine (strateegiline eesmärk nr 2)

„Euroopa 2020. aastal” – aruka ja jätkusuutliku majanduskasvu strateegia (prioriteedid 1 ja 2)

Osalejad Teemad Vahendid ja töömeetodid Eeldatavad tulemused ja esialgne ajakava Liikmesriigid: Teema nr 1: liidu toetusprogrammide, sh struktuurifondide strateegiline kasutamine, et edendada kultuuri potentsiaali kohaliku ja piirkondliku arengu valdkonnas ning kultuuri- ja loomemajanduse mõju levimist majandusele laiemalt. Liikmesriikide ekspertidest koosnev töörühm (avatud koordinatsiooni meetod) (7). Eksperdid teevad kindlaks, võrdlevad ja kujundavad valdkonna häid tavasid haldusasutuste ja kultuurisektori ettevõtjate, eelkõige kultuuri- ja loomemajanduse jaoks, toetudes nõukogu 10. mai 2010. aasta järeldustele (8) ja uuringule, mis käsitleb kultuuri panust piirkondlikku ja kohalikku arengusse. Eksperdid uurivad muu hulgas kultuuri- ja loomemajanduse mõju majandusele laiemalt, pidades eelkõige silmas innovatsiooni, ning võimalust kasutada paremini liidu toetusprogramme kõnealuse mõju edendamiseks. 2011 Poliitikaalane käsiraamat. Kaaluda Euroopa tasandil teadlikkuse suurendamise algatust, mida rakendavad ühiselt komisjon ja liikmesriigid, et edendada kultuuri integreerimist piirkondlikku ja kohalikku arengut käsitlevasse poliitikasse ning toetada aruka spetsialiseerumise strateegiaid. Liikmesriigid: Teema nr 2: kultuuri- ja loomemajanduse ekspordi ja rahvusvaheliseks muutumise tugistrateegiad. Liikmesriikide ekspertidest koosnev töörühm (avatud koordinatsiooni meetod) (7). Eksperdid teevad kindlaks head tavad kultuuri- ja loomemajanduse ekspordi ja rahvusvaheliseks muutumise tugistrateegiate valdkonnas. 2012–2013 Heade tavade käsiraamat Liikmesriigid: Teema nr 3: head tavad kultuuri- ja loomesektori väikeste ja keskmise suurusega ettevõtjate finantskorralduse valdkonnas. Liikmesriikide ekspertidest koosnev töörühm (avatud koordinatsiooni meetod) (7). Eksperdid koostavad käsiraamatu nii kultuuri- ja loomemajanduse valdkonna rahastajate kui ka vahendite kasutajate tarvis, võttes aluseks olemasolevaid rahastamismehhanisme ja maksustamismeetmeid käsitleva analüüsi, mis valmis Euroopa Komisjoni tellitud kahe uuringu tulemusena (9). Töös võetakse arvesse teisi kõnealuses valdkonnas Euroopa tasandil algatatud meetmeid, vastavalt komisjoni rohelisele raamatule kultuuri- ja loomemajanduse potentsiaali rakendamise kohta (10). 2013–2014 Heade tavade käsiraamat koos konkreetsete näidetega. Euroopa Komisjon: Järelmeetmed rohelisele raamatule kultuuri- ja loomemajanduse potentsiaali rakendamise kohta. Komisjon uurib üldsusega konsulteerimise tulemusi ja avaldab 2010. aasta lõpuks saadud tagasiside analüüsi, et teha 2011. aasta esimesel poolel kultuuri- ja loomemajanduse edendamist ja toetamist käsitleva algatuse ettepanek. Alates 2011. aastast. Euroopa Komisjon: Euroopa loomemajanduse liidu loomine. Komisjon loob Euroopa loomemajanduse liidu, mis põhineb tema talituste vahelisel, sh ettevõtluse peadirektoraadiga tehtaval tihedal koostööl. Alates 2011. aastast. Euroopa Komisjon: Kultuuriturismi kui jätkusuutliku sotsiaalmajandusliku arengu edasiviiva jõu edendamine. Euroopa turismivaldkonna poliitika uut konteksti käsitleva komisjoni teatise (11) raames loob komisjon tiheda koostöö oma talituste vahel, sealhulgas ettevõtluse peadirektoraadiga, et edendada kultuuriturismi ja sellega seotud ettevõtete arengut ning teha kindlaks head tavad kultuuriturismi, sh materiaalse ja mittemateriaalse pärandi säästvaks majandamiseks piirkondlikes integreeritud arengustrateegiates. Alates 2011. aastast.





Prioriteet C: oskused ja liikuvus

Euroopa kultuurivaldkonna tegevuskava – kultuurilise mitmekesisuse ja kultuuridevahelise dialoogi edendamine ning kultuuri kui loovuse allika edendamine (strateegilised eesmärgid nr 1 ja 2)

„Euroopa 2020. aastal” – aruka, jätkusuutliku ja kaasava majanduskasvu strateegia (prioriteedid 1, 2 ja 3)

Osalejad Teemad Vahendid ja töömeetodid Eeldatavad tulemused ja esialgne ajakava Liikmesriigid: Teema nr 1: liikuvusalased toetusprogrammid. Liikmesriikide ekspertidest koosnev töörühm (avatud koordinatsiooni meetod) (12). Eksperdid analüüsivad ja hindavad liikuvusalaseid toetusprogramme ja -kavasid, et teha kindlaks takistused ja probleemid, mis tekivad eelkõige väiksematel ettevõtjatel, noortel loomeinimestel ja elukutselistel kultuuritöötajatel, võttes aluseks 2008. aasta uuringu „Mobility matters”. Lisaks teevad nad kindlaks head tavad, mis võimaldavad kõnealused raskused kõrvaldada. 2011–2012 Analüüsi tulemused; takistuste ja heade tavade kindlakstegemine. Liikmesriigid: Teema nr 2: loomepartnerluste edendamine (13). Liikmesriikide ekspertidest koosnev töörühm (avatud koordinatsiooni meetod) (12). Eksperdid määravad kindlaks ja modelleerivadedukad partnerlused ja tavad, sealhulgas nende positiivse mõju. 2012–2013 Poliitikaalane käsiraamat. Kaaluda Euroopa tasandil loomepartnerluste edendamise algatust, mida rakendavad ühiselt komisjon ja liikmesriikide riiklikud, piirkondlikud ja kohalikud partnerid. Liikmesriigid: Teema nr 3: Loomeinimeste liikuvuse programmid. Liikmesriikide ekspertidest koosnev töörühm (avatud koordinatsiooni meetod) (12). Eksperdid määravad kindlaks loomeinimeste liikuvuse programmide ettevalmistamise ja läbiviimise ning järelmeetmete edukust mõjutavad tegurid, pöörates erilist tähelepanu suutlikkuse arendamisele ning saabuvate/lahkuvate loomeinimeste tasakaalu parandamisele. Kindlaksmääratud hea tava peaks aitama arendada suutlikkust nii ELi piires kui ka loomeinimeste liikuvuse programmide arendamisel kolmandates riikides ning hõlbustama ELi tasandi võrgustike loomist. 2013–2014 Liikuvuse programmide ettevalmistamise, korraldamise ja järelevalve ning võrgustike ja toetusmehhanismide loomise heade tavade käsiraamat. Euroopa Komisjon: Oskuste kindlakstegemine ja arendamine kultuuriga tegelevate valdkondlike nõuandekogude abil (14). Komisjon otsib oma talituste vahelise, sealhulgas tööhõive ja sotsiaalküsimuste peadirektoraadiga tehtava tiheda koostöö abil võimalust luua ELi tasandil kultuuriga tegelevad sektorilised nõuandekogud. Nõuandekogude ülesanne on aidata kujundada asjaomase sektori poliitikat, analüüsides tööhõiveturu võimalikke arenguid sektoris ja võimaldades paremini katta tööhõiveturu oskustega seotud vajadusi. Alates 2011. aastast. Teabevahetus ja head tavad Euroopa Komisjon: Meediakirjaoskuse edendamine. Meediakirjaoskust käsitlev uuring. Uuringus katsetatakse ja täpsustatakse kriteeriume, mis võimaldavad hinnata meediakirjaoskuse taset liikmesriikides vastavalt audiovisuaalsete meediateenuste direktiivile, (15) milles on sätestatud komisjoni aruanne meediakirjaoskuse taseme kohta liikmesriikides. 2010–2011 Euroopa Komisjon: Liikuvuse valdkonna teabestandardeid käsitlevate ettepanekute edasine areng. Komisjoni moodustatud eksperdirühm töötab välja teabestandardeid käsitlevaid ettepanekuid, võttes arvesse avatud koordinatsiooni meetodi töörühma 2010. aasta juunis tehtud soovitusi (töökava aastateks 2008–2010) elukutseliste kultuuritöötajate liikuvuse kohta. Komisjon esitab 2011. aastal nõukogu soovituse ettepaneku liikuvuse valdkonna teabestandardite kohta. 2011 Üksikasjalik ettepanek teabe- ja nõustamisteenuste sisu ja standardite kohta. Euroopa Komisjon: Loomeinimeste liikuvusega seotud haldustavade (sealhulgas viisad, maksud, sotsiaalkindlustus) analüüs. Komisjon korraldab temaatilisi seminare, kus osalevad liikmesriikide ametiasutused, komisjoni talitused ja lõppkasutajad ning mis hõlbustavad teabe ja heade tavade vahetamist. 2011–2014 Heade tavade käsiraamat liikmesriikide ametiasutustele.





Prioriteet D: kultuuripärand, sh kollektsioonide liikuvus

Euroopa kultuurivaldkonna tegevuskava – kultuurilise mitmekesisuse ja kultuuridevahelise dialoogi edendamine (strateegiline eesmärk nr 1)

„Euroopa 2020. aastal” – jätkusuutliku ja kaasava majanduskasvu strateegia (prioriteedid 2 ja 3)

Osalejad Teemad Vahendid ja töömeetodid Eeldatavad tulemused ja esialgne ajakava Liikmesriigid: Laenuks andmise ja võtmise protsessi hõlbustavate viiside ja vahendite uurimine. Liikmesriikide ekspertidest koosnev töörühm (avatud koordinatsiooni meetod) (16). Eksperdid teevad kindlaks kollektsioonide liikuvuse valdkonna kõigi asjakohaste küsimustega seotud head tavad. 2011–2012 Riiklike tagatiste toimimist käsitlev abivahend (sisaldab suuniseid heade tavade, mudelite ja kasutusjuhendite valdkonnas). Heade tavade käsiraamat liikmesriikide ametiasutustele muude asjakohaste küsimuste kohta. Liikmesriigid ja Euroopa Komisjon: Kultuuripärandi, sealhulgas filmipärandi digiteerimise järelmeetmed. Komisjoni analüüsirühm (nn tarkade komitee) esitab 2010. aasta lõpuks soovitused Euroopa kultuuripärandi digiteerimise, säilitamise ja sellele sidusjuurdepääsu tagamise kohta digiajastul. Aruanne 2010. aasta lõpus, järelmeetmed 2011. aastal. Digiteerimise ja digitaalse säilitamisega tegelev liikmesriikide eksperdirühm jätkab oma tööd seoses Euroopa digitaalse raamatukogu rahastamise ja haldamisega pärast 2013. aastat. 2011–2012 Komisjon teeb 2012. aastaks ettepaneku Euroopa digitaalse raamatukogu rahastamise jätkusuutliku programmi kohta vastavalt Euroopa digitaalsele tegevuskavale (17) ja selle põhimeetmele nr 15 ning nõukogu 10. mai 2010. aasta järeldustele „Europeana kohta: edasised sammud” (18). 2012 Filmiekspertide rühma (filmipärandi alarühma) liikmed vahetavad häid tavasid seoses järelmeetmetega nõukogu 18. novembri 2010. aasta järeldustele Euroopa filmipärandi, sealhulgas digiajastu väljakutsete kohta (19). Alates 2011. aastast. Liikmesriigid ja Euroopa Komisjon: Euroopa kultuuripärandi märgise loomine (20). Komisjon valmistab tihedas koostöös Euroopa eksperdikomiteega ette taotluste vormid ja suunised, mille eesmärk on hõlbustada valiku- ja kontrollimenetlusi. 2011–2012 Toimuvad esimesed mälestiste valimised ajutise menetluse raames. 2013–2014 Euroopa Komisjon: Kultuuriväärtuste ebaseadusliku kaubanduse takistamine ja sellega peetav võitlus Kultuuriväärtuste ebaseadusliku kaubanduse takistamist ja sellega peetavat võitlust käsitleva käimasoleva uuringu tulemuste alusel (aruanne valmib eeldatavalt 2011. aasta keskel) loob komisjon oma talituste vahel tugevdatud koostöö. Komisjoni poolt kokku kutsutud eksperdirühm (21) võib koostöös liikmesriikidega teha olemasolevate dokumentide ja seadustike alusel ning võttes arvesse liidu kõnealuse valdkonna asjakohaseid vahendeid ettepaneku abivahendi kohta, mis sisaldab heade tavade suuniseid ja eetikakoodeksit nõuetekohase hoolsuse tagamiseks võitluses ebaseadusliku kaubanduse ja vargustega. 2012–2013 Abivahend ebaseadusliku kaubanduse ja vargustega võitlemiseks. Euroopa Komisjon: Kunstiteoste hindamise süsteemide analüüsimine. Viiakse läbi kunstiteoste hindamise süsteeme käsitlev võrdlev uuring seoses riigi tagatiste, kindlustuse ja jagatud vastutusega. Aruanne 2012. aastal.





Prioriteet E: kultuur välissuhetes

Euroopa kultuurivaldkonna tegevuskava – kultuuri kui ELi rahvusvaheliste suhete olulise mõjuri edendamine (strateegiline eesmärk nr 3)

„Euroopa 2020. aastal” – välispoliitiliste vahendite ärakasutamine

Osalejad Teemad Vahendid ja töömeetodid Eeldatavad tulemused ja esialgne ajakava Liikmesriigid ja Euroopa Komisjon: Strateegilise lähenemisviisi väljatöötamine ja koostöö arendamine. Nõukogu eesistujariike kutsutakse üles hindama, kas on asjakohane korraldada kultuuriministeeriumide kõrgemate ametnike ning välisministeeriumide kultuurivaldkonna eest vastutavate kõrgemate ametnike mitteametlik kohtumine, et töötada välja välissuhete kultuuriaspekte käsitlev strateegiline lähenemisviis ja tugevdada sellealast koostööd. Kõrgemad ametnikud määravad ise kindlaks töö ajakava, käsitletavad probleemid ja eeldatavad tulemused. 2011–2014 Teabe jagamist võimaldavate vahendite arendamine. Pärast välisministeeriumide kultuuriüksuste 2010. aasta mais Mallorcal toimunud kohtumist valmistab komisjon ette kokkulepitud näidisel põhineva veebilahenduse teabe jagamiseks. Liikmesriigid ja komisjon ajakohastavad korrapäraselt enda kohta käivat teavet, et materjali oleks võimalik kasutada praktilise koostöö ja arutelu alusena. Teabevahendi loomine 2011. aastal. Liikmesriigid ja Euroopa Komisjon UNESCO 2005. aasta kultuuri väljendusvormide mitmekesisuse kaitse ja edendamise konventsiooni ratifitseerimise ja rakendamise edendamine. Jätkata konventsiooni ratifitseerimise ja selle eesmärkide edendamist suhetes kolmandate riikidega. Jätkata konventsiooni rakendamist ja integreerida selle eesmärgid asjakohastesse Euroopa ja riiklikesse poliitikatesse. Jooksvalt. Euroopa Komisjon: Kultuurisuhete edendamine kolmandate riikidega. Kutsuda vajaduse korral kokku eksperdirühmad, et arutada mõne konkreetse küsimuse üle ja lihtsustada kolmandate riikidega seotud kultuurisuhteid käsitlevate strateegiate loomist. Eksperdirühmadel (22) palutakse piirkondlikul tasandil tegelda konkreetsete küsimustega, nagu kultuur ja naabrusküsimused (EUROMED, idapartnerlus, Doonau piirkond jms), kultuur tärkava turumajandusega riikides või kultuur ja areng. Alates 2011. aastast vastavalt vajadusele.





Prioriteet F: kultuuristatistika

Osalejad Teemad Vahendid ja töömeetodid Eeldatavad tulemused ja esialgne ajakava Liikmesriigid ja Euroopa Komisjon: Kultuuristatistikat käsitleva metoodika parandamine. Soovituste kasutuselevõtmist, tulevasi prioriteete ja töömeetodeid käsitleva arutelu aluseks võetakse ESSneti 2011. aasta lõpu aruanne kultuuristatistika kohta. Alates 2012. aastast. Metoodikaraamistiku ettepanek. Euroopa Komisjon: Kultuuristatistikat käsitleva teabe parandamine. Eurostati taskuraamatu uus väljaanne kultuuristatistika kohta. Avaldamine 2011. aastal. Euroopa Komisjon: Liikuvusalase statistika parandamine. Komisjoni juhitav eksperdirühm teeb ettepaneku kasutada loomeinimeste ja kultuuritöötajate liikuvuse kohta käivate andmete kogumiseks nn jagatud valimite võtmise lähenemist (23). 2012–2013 Abivahend kultuuriasutustele ja -institutsioonidele liikuvusalaste andmete võrdlemiseks.

(1) Töörühmade loomise ja toimimisega seotud põhimõtted on toodud II lisas.

(2) Vt nõukogu 18. novembri 2010. aasta järeldused kultuuri osatähtsuse kohta vaesuse ja sotsiaalse tõrjutusega võitlemisel (dok 15448/10).

(3) Võttes aluseks avatud koordinatsiooni meetodi töörühma 2010. aasta juunis esitatud soovitused kultuuri ja hariduse, eelkõige kunstihariduse vahelise koostoime kohta (töökava aastateks 2008–2010).

(4) Töörühma koosseisust oleneb suurel määral selle töö tulemuste arvessevõtmine strateegilise raamistiku „Haridus ja koolitus 2020” (strateegiline raamistik Euroopa tasandi koostööks hariduse ja koolituse valdkonnas) tulevases töötsüklis; seega on soovitatav haridusministeeriumide ekspertide osalus. Töörühma toetavad komisjoni pädevad talitused.

(5) ELT L 394, 30.12.2006, lk 10.

(6) Näiteks: mitmekultuurilised linnad (kaasrahastatud programmi „Kultuur” kaudu), Open Cities (kaasrahastatud programmi „Urbact II” kaudu) või võrgustik CLIP (Euroopa linnade võrgustik kohaliku sisserändajate integreerimise poliitika edendamiseks – kaasrahastatud Eurofoundi kaudu).

(7) Töörühmade loomise ja toimimisega seotud põhimõtted on toodud II lisas.

(8) Nõukogu 10. mai 2010. aasta järeldused kultuuri osatähtsuse kohta piirkondlikus ja kohalikus arengus (ELT C 135, 26.5.2010, lk 15).

(9) „The entrepreneurial dimension of the cultural and creative industries”, Utrecht School of the Arts, oktoober 2010, ning „Access to finance activities of the European Creative Industry Alliance”, Jenny Tooth, jaanuar 2010.

(10) KOM(2010) 183 lõplik.

(11) KOM(2010) 352 lõplik.

(12) Töörühmade loomise ja toimimisega seotud põhimõtted on toodud II lisas.

(13) Kultuurisektori ja teiste sektorite, näiteks hariduse ja koolituse, ärisektori, teadusuuringute või avaliku sektori vahelised loomepartnerlused võimaldavad kanda kultuurisektori loomingulisi oskusi üle teistele sektoritele.

(14) ELi tasandil tööhõive ja oskustega tegelevad sektorilised nõuandekogud koondavad konkreetse majandusharu peamisi osalejaid, sealhulgas ametiühingute ja tööandjate organisatsioonide esindajaid või hariduse ja koolitusega seotud ja muid osalejaid, näiteks majandusarengusse kaasatud osalejad.

(15) ELT L 95, 15.4.2010, lk 1.

(16) Töörühmade loomise ja toimimisega seotud põhimõtted on toodud II lisas.

(17) KOM(2010) 245 lõplik/2.

(18) ELT C 137, 27.5.2010, lk 19.

(19) Dok 14711/10.

(20) Eeldusel, et võetakse vastu Euroopa Parlamendi ja nõukogu otsuse ettepanek Euroopa kultuuripärandi märgist käsitleva Euroopa Liidu meetme kohta.

(21) Et selles valdkonnas on äärmiselt oluline pädevuste kombineerimine, koondab töörühm haridusministeeriumide, muuseumide, kohtu- ja tolliasutuste ning õiguskaitseorganite eksperte.

(22) Vajaduse korral kaasatakse nende ülesannete täitmisse tihedalt Euroopa Komisjoni teised talitused.

(23) Rühma kuuluvad ESSneti liikmed ja asjaomaste katseprojektide esindajad.